《富池镇上感怀》
宋代·董嗣杲

荒村风物几嗟吁，鬼笑陈人旅更孤。
鸦黠待船抛食饱，骨灵撑岸蚀泥枯。
酸肠百结攒年里，古镇三叉截路隅。
平漠展残斜日赤，有书无雁过西湖。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。